Νικόλαος Πονηρόπουλος

Ο Νικόλαος Πονηρόπουλος (Κυπαρισσία 1783 - Αθήνα, 1η ΔεκεμβρίουΜητρώο Βουλευτών 1822-1935, ιστοσελίδα της Βουλής των Ελλήνων, ανάκτηση 16-3-2013. 1852), ήταν Έλληνας αγωνιστής του 1821 και πολιτικός.
Βιογραφία
Ήταν προσωπικός φίλος του Θ. Κολοκοτρώνη και πήρε μέρος σε πολλές μάχες, αναφέρεται ότι ανδραγάθησε κατά του Δράμαλη στα Δερβενάκια. Μυήθηκε στη Φιλική Εταιρεία το 1818, όσο βρισκόταν στη Ζάκυνθο. Αυτόν συμβουλεύτηκε ο Κολοκοτρώνης, πριν καλέσει το Έθνος σε Συνέλευση στην Ερμιόνη και στην Τροιζήνα, όπου και ψηφίστηκε πολίτευμα. 

Ήταν γερουσιαστής στην Πελοποννησιακή γερουσία, αργότερα ήταν πληρεξούσιος στις Εθνοσυνελεύσεις του Άστρους και της Τροιζήνας. Μετά την απελευθέρωση έγινε βουλευτής Κυπαρισσίας και υπουργός. 

Το 1833 ανέλαβε χρέη διευθυντή του Γραφείου της Δημοσίου Οικονομίας, με απόφαση της Κυβέρνησης Μαυροκορδάτου και του αρχηγού του γαλλικού κόμματος Ιωάννη Κωλέττη, ο οποίος ήταν γραμματέας επί των Εσωτερικών. 

Το 1847, ενώ ήταν υπουργός Οικονομικών, κατηγορήθηκε ότι πλαστογράφησε πρωτόκολλα με την τιμή των σιτηρών. Αν και παραπέμφθηκε με βάση τη σχετική πρόβλεψη στο Σύνταγμα του 1844, δεν δικάστηκε. Η Καθημερινή Δεκαέξι υποθέσεις προς παραπομπή, Του Βασιλη Νεδου. 

 Παραπομπές 

Πηγές


Κατηγορία:Έλληνες πληρεξούσιοι
Κατηγορία:Έλληνες γερουσιαστές
Κατηγορία:Βουλευτές Μεσσηνίας
Κατηγορία:Γραμματείς της Επικράτειας επί των Οικονομικών